Rolf Lagerborg

Rolf Herbert Hjalmar Lagerborg (26. huhtikuuta 1874 Helsinki – 26. lokakuuta 1959 Porvoo) oli suomalainen filosofi ja filosofian professori. Hän oli aikansa radikaali, joka ajoi naisen ja miehen tasa-arvoa.Pallaste, Tuija: Teksti tuntuu yhä anarkistiselta. (Tietolaatikko.) Helsingin Sanomat 23.10.2014, s. B 8–9. == Elämäkerta == Lagerborgin moraalin sosiaalista pohjaa käsittelevää väitöskirjaa ei hyväksytty Helsingin yliopistossa, mutta muokattuna se meni läpi Pariisissa Sorbonnen yliopistossa. Lagerborg oltiin nimittämässä virkaan Helsingin yliopistossa 1931, mutta aitosuomalaiset ylioppilaat Akateemisen Karjala-Seuran johdolla onnistuivat mielenosoituksin painostamaan yliopiston ja opetusministerin perumaan nimityksen. Hän astui Åbo Akademin filosofian professorin virkaan vuonna 1932 opettajansa Edvard Westermarckin jäätyä eläkkeelle. Hänen ajattelunsa, jossa keskeisenä olivat moraalifilosofiset kysymykset, muistutti Westermarckin ajattelua, ja Westermarckin tavoin hänet tunnettiin uskontokriitikkona. Lagerborg jakoi myös Westermarckin naturalistisen maailmankuvan. Lagerborg jäi eläkkeelle professorin virasta vuonna 1942.Hertzberg, Lars: Filosofiska institutionen – en historik , Åbo Akademi. Eläkevuotensa hän vietti Porvoon Runoilijakodissa. Lagerborg kirjoitti näytelmän Öfver bräddarna, jota hän tarjosi ruotsinkielisiin teattereihin esitettäväksi, mutta sen sisältöä pidettiin liian radikaalina. Luettuna se kuitenkin levisi laajalle ja herätti keskustelua. Näytelmän kantaesitys oli suomenkielisenä kuunnelmana Yli äyräiden Radio Helsingissä 24.10.2014.Sillantaus, Teppo: Naisten seksuaalinen vapaus läikkyi yli äyräiden. Helsingin Sanomat 23.10.2014, s. B 8–9. Lagerborgia tutkineen Marja Jalavan mukaan Lagerborgin särmikäs persoona saattoi olla syynä väitöskirjan hylkäämiseen. Kielikysymyksissä Lagerborg oli vastakkain suomenkielisten kanssa. Rolf Lagerborgin isä oli Suomen pääpostijohtaja Hjalmar Lagerborg. Hänen sisarensa Viva Lagerborg oli lääkäri ja lasten tuberkuloosin hoidan uranuurtajia Suomessa.Arno Forsius: Viva Lagerborg (1871–1941) – lasten tuberkuloosihoidon uranuurtaja (Viitattu 26.9.2020) Lagerborg edusti säätyvaltiopäivillä sukuaan aatelissäädyssä 1905–1906. == Teokset == * Moral i vardande (1937) * Ord och inga visor – andras och egna – från ett folkvälde på villovägar. 2 genomsedda upplagan. (Åbo, 1946.) * Edvard Westermarck och verken från hans verkstad under hans tolv sista år 1927–39. Skrifter utgivna av Svenska litteratursällskapet i Finland nr 334. (Helsingfors, 1951.) * Öfver bräddarna, esittämätön näytelmä (valmistunut kuunnelmaksi 2014 ja esitettiin Radio Helsingissä suomeksi nimellä Yli äyräiden) == Lähteet == == Kirjallisuutta == * Jalava, Marja: ”Kokonainen elämä on ihmisen pyhin oikeus”: Rolf Lagerborgin seksuaaliradikalismi ja ylempien yhteiskuntaryhmien keskinäiset esiaviolliset suhteet 1900-luvun alun Suomessa . Pro gradu, marraskuu 1997. Helsingin yliopisto. * == Aiheesta muualla == * * Andersson, Timo: Totuus paljastuu sille joka epäilee (blogi) * Luokka:Suomalaiset filosofit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Åbo Akademin professorit Luokka:Suomalaiset professorit Luokka:Vuonna 1874 syntyneet Luokka:Vuonna 1959 kuolleet